Folkeavstemningen om Storbritannias EU-medlemskap 2016

Folkeavstemningen om Storbritannias EU-medlemskap 2016 var en folkeavstemning som fant sted i Storbritannia og Gibraltar den 23. juni 2016. Velgere tok stilling til om Storbritannia skal forlate Den europeiske union (EU) eller fortsatt være medlem. Det ble et flertall på 51,9 % for at Storbritannia skal forlate EU.

Folkeavstemningen ble avholdt i de fire riksdelene England, Wales, Skottland og Nord-Irland, samt det oversjøiske territoriet Gibraltar, som en simpel majoritetsavstemning. Det var en rådgivende folkeavstemning, men resultatet anses likevel som bindende.

Prosessen fra aksjonene for å trekke Storbritannia ut av EU til folkeavstemningen og den faktiske avviklingen av medlemskapet blir populært omtalt som brexit. Brexit er et teleskopord sammensatt av «British exit» (britisk utgang).

Datoen for folkeavstemningen ble kunngjort av statsminister David Cameron den 20. februar 2016, dagen etter at han hadde framforhandlet reformer i Storbritannias EU-medlemskap i Det europeiske råd.

 Spørsmålet på stemmeseddelen 
mini|Stemmeseddel.
Da lovforslaget om folkeavstemningen ble lagt fram for parlamentet var spørsmålet velgerne skulle ta stilling til formulert slik på engelsk: «Should the United Kingdom remain a member of the European Union?» (norsk: «Skal Det forente kongerike forbli medlem av Den europeiske union?»). Spørsmålet var også formulert på walisisk. Et slikt spørsmål ville gi velgerne mulighet til å stemme ja eller nei.

Spørsmålsformuleringen ble etter dette utredet av Electoral Commission. Kommisjonen anbefalte å endre spørsmålet på stemmeseddelen slik at det på engelsk ble lydende: «Should the United Kingdom remain a member of the European Union or leave the European Union?» (norsk: «Skal Det forente kongerike forbli medlem av Den europeiske union eller forlate Den europeiske union?»). Også denne spørsmålsstillingen skulle foreligge på walisisk. Electoral Commission begrunnet sin tilråding med at spørsmålet var klart og enkelt forståelig for velgerne og at det anbefalte spørsmålet var den mest nøytrale blant spørsmålsformuleringene som var prøvd ut. Spørsmålsformuleringen unngikk de positive konnotasjonene ja-alternativet ville ha gitt. Regjeringen godtok spørsmålsstillingen Electoral Commission anbefalte.

Velgerne måtte velge mellom alternativene «Remain a member of the European Union» («forbli medlem av Den europeiske union») og «Leave the European Union» («forlate Den europeiske union») ved å sette kryss ved foretrukket alternativ på stemmeseddelen.

 Stemmerett 
mini|Folkeavstemningen organiseres av Electoral Commission.
Statsborgere av Storbritannia, Irland og samveldeland bosatt i Storbritannia hadde rett til å delta i folkeavstemningen. Britiske borgere som hadde bodd utenlands i mindre enn 15 år, medlemmer av Overhuset og samveldeborgere som bodde i Gibraltar kunne også delta. Statsborgere i andre EU-land bosatt i Storbritannia hadde ikke rett til å stemme, med mindre de var statsborgere av Irland, Kypros eller Malta.

Rundt 5,5 millioner briter bor utenlands. Minst 1,2 millioner av disse bor i et annet EU-land. To briter som hadde bodd utenlands i mer enn 15 år brakte saken om stemmerett inn for rettsapparatet. Storbritannias høyesterett opprettholdt lavere rettsinstansers beslutning om at begrensningen på stemmerett for briter som har bodd utenlands i mer enn 15 år var gyldig. Begrensningen angikk opp til 2 millioner briter, som ikke fikk stemme i folkeavstemningen.  

Befolkningen på Man, Jersey og Guernsey hadde ikke stemmerett, ettersom kronbesittelsene ikke er del av Storbritannia og heller ikke er en del av EU.

Stemmerettsalderen var 18 år. Et forslag i Overhuset om å senke stemmerettsalderen til 16 år ble nedstemt.

Stemmeberettigete måtte registrere seg innen utgangen av 7. juni 2016 for å kunne stemme. Elctoral Commission kunngjorde 21. juni 2016 tentative tall for antall registrerte velgere. I alt var  velgere registrert og kunne stemme i folkeavstemningen. Aldri før hadde så mange vært registrert før et valg. Flest velgere, , var registrert i England, etterfulgt av Skottland med , Wales med , Nord-Irland med  og Gibraltar med  registrerte velgere.

 Avvikling og opptelling 
mini|Det offisielle, endelige resultatet ble kunngjort om morgenen 24. juni 2016 i Manchester Town Hall.
Velgerne avga stemme i valglokaler som ikke dekket flere enn 2500 velgere totalt. Valglokalene åpnet klokken 7 om morgenen (lokal tid).The European Union Referendum (Conduct) Regulations 2016, legislation.gov.uk. Det var etter søknad mulig å stemme per post. Velgere kunne også søke om at å få avlegge stemme ved stedfortreder.

Opptelling av stemmene startet straks valglokalene stengte, det vil si klokken 22 om kvelden britisk tid. Stemmene ble talt i 382 tellekretser, som rapporterte til 12 regionale sentre. Derfra ble resultatene sendt til Manchester, der den endelige opptellingen foregikk.

Resultatene fra tellekretsene og regionene ble gjort kjent fortløpende. Det endelige resultatet ble kunngjort i Manchester Town Hall av lederen for Electoral Commission, Jenny Watson.«EU referendum: Brexit win amid Manchester's strong Remain vote», BBC News, 24. Juni 2016. Lest 20. desember 2016. Resultatet var klart ved sjutiden på morgenen den 24. juni 2016.«Timeline: How referendum night unfolded», Yorkshire Post, 24. juni 2016. Lest 20. desember 2016.

 Partienes standpunkt 

Statsminister David Cameron oppfordret velgerne til å stemme for at Storbritannia skulle forbli i EU, men regjeringspartiet De konservative bestemte seg for å være nøytralt. Partiet var splittet i saken. Ved utgangen av februar 2016 sa 134 av partiets parlamentsmedlemmer at de ville drive valgkamp for at landet skulle forbli i EU, mens 119 parlamentsmedlemmer ville drive valgkamp for at Storbritannia skulle forlate EU. Boris Johnson, ordfører i London, var blant konservative politikere som markerte standpunkt for å forlate EU.

Labour Party støttet fortsatt britisk medlemskap i EU. Det gjorde også Liberaldemokratene, De grønne, Det skotske nasjonalistpartiet og Plaid Cymru. United Kingdom Independence Party sto på at Storbritannia skal forlate EU. Det samme gjorde Democratic Unionist Party i Nord-Irland. De andre partiene i Nord-Irland, Sinn Féin, SDLP og Alliance, ønsket fortsatt medlemskap i EU. Etter at det en tid ikke tok noe standpunkt, bestemte  Ulster Unionist Party seg til slutt for å støtte at Storbritannia skal forbli i EU.

 Standpunkt Politisk parti KilderForbliAlliance Party   Green Party England og Wales  Nord-Irland   Skottland Labour Party Liberal Democrats NI21 Plaid Cymru  Scottish National Party (SNP) Sinn Féin Social Democratic and Labour Party (SDLP)  Ulster Unionist Party (UUP) ForlateDemocratic Unionist Party (DUP) Traditional Unionist Voice (TUV) United Kingdom Independence Party (UKIP) NøytraltConservative Party 

 Gibraltar 
Gibraltar kom med i EU da Storbritannia ble medlem i 1973.Artur Khachaturyan: Applying the principle of good neighbourliness in EU law: The Case of Gibraltar, i Dimitry Kochenov og Elena Basheska (red.): Good Neighbourliness in the European Legal Context, Leiden: Brill Nijhoff, 2015, s. 165. Det er det eneste britiske oversjøiske territorium som er med i EU, selv om territoriet ikke er omfattet av tollunionen eller den felles landbrukspolitikken.Fiona Murray: The European Union and Member State Territories: A New Legal Framework Under the EU Treaties, Haag: T.M.C. Asser Press, 2012, s. 122.

Partiene i Gibraltar, Gibraltar Social Democrats (GSD), Gibraltar Socialist Labour Party (GSLP) og Liberal Party of Gibraltar, støttet å forbli i EU.

Ved opptellingen utgjør Sørvest-England og Gibraltar en felles regional tellekrets. Gibraltar er siden 2004 en del av valgkretsen Sørvest-England ved valg til Europaparlamentet. 

 Valgkamporganisasjoner og valgkamp 

Det ble dannet tre organisasjoner som arbeidet for å få velgerne til å stemme for at Storbritannia skal forlate EU. Organisasjonen Vote Leave ble startet i oktober 2015. Den fikk støtte fra enkeltmedlemmer i Det konservative parti, Arbeiderpartiet og United Kingdom Independence Party.  Vote Leave ble også støttet av Conservatives for Britain, Labour Leave og Business for Britain. Organisasjonen Leave.EU fikk støtte av United Kingdom Independence Party og partilederen Nigel Farage, som også støttet organisasjonen Grassroots Out, der det også fantes personer med bakgrunn i Arbeiderpartiet og Det konservative parti.

Organisasjonen Britain Stronger in Europe arbeidet for å overbevise velgerne om å stemme for fortsatt britisk EU-medlemskap. Organisasjonen var tverrpolitisk og ledet av Stuart Rose, en konservativ livstidspeer som tidligere var direktør i Marks & Spencer. Organisasjonen fikk støtte av British Influence.

mini|I april 2016 sendte regjeringen ut denne brosjyren der den la fram sitt syn på hvorfor Storbritannia burde forbli medlem av EU.
Electoral Commission pekte 13. april 2016 ut én av valgkamporganisasjon på hver side: Vote Leave og Britain Stronger in Europe. De valgte organisasjonene fikk valgkampstøtte, kringkastingstid og anledning til å sende materiell gratis i posten. De kunne bruke opp til 7 millioner pund og fikk 600000 pund i offentlig støtte.

Valgkampen startet offisielt 15. april 2016. De utpekte valgkamporganisasjonene og andre måtte etter dette følge reglene nedfelt av Electoral Commission.

I april 2016 sendte regjeringen ut en brosjyre til alle husstander der den la fram sitt syn på hvorfor Storbritannia burde forbli medlem av EU.

I de fire ukene fra 27. mai og til avstemningsdagen hadde offentlige tjenestemenn forbud mot å komme med utspill eller offentliggjøre informasjon som kunne påvirke utfallet av folkeavstemningen. Slike perioder før et valg kalles purdah (fra persisk for «forheng», «slør»).

De to valgkamporganisasjonene innstilte valgkampen den 16. juni 2016 etter at parlamentsmedlem Jo Cox ble knivstukket og skutt til døde i sin valgkrets. Cox drev valgkamp for forbli-standpunktet. Politiet etterforsket rapporter om at den mistenkte gjerningsmannen ropte «Britain first» («Storbritannia først») og om dette hadde forbindelse til det høyreekstreme partiet med dette navnet. Partiet avviste at det hadde noe med angrepet å gjøre. Den mistenkte 52 år gamle mannen hadde også kontakt med høyreekstreme grupper i USA og Sør-Afrika. Han hadde hatt problemer med sin psykiske helse og vært behandlet for dette. Valgkampaktiviteten ble suspendert til søndag 19. juni 2016.

 Meningsmålinger 
mini|Meningsmålinger om standpunkt i folkeavstemningen. Grønt = forbli. Rødt = forlate. Blått = vet ikke

En analyse av meningsmålinger publisert i oktober 2015 antydet at yngre velgere og velgere med høyere utdannelse helte mot forbli-standpunktet, mens eldre velgere og velgere med lav utdannelse i større grad foretrakk at Storbritannia forlater EU.John Curtice, Senior Research Fellow, NatCen, og professor ved Strathclyde University: "Britain divided? Who supports and who opposes EU membership", Economic and Social Research Council, oktober, 2015.

Meningsmålingsfirmaet YouGov fant i februar 2016 at EU-skepsisen var sterkest i områder med lav inntekt, mens også i områder der de konservative sto sterkt. I Skottland var det en overvekt av områder med støtte til å forbli i EU. Det var også støtte for å forbli i store deler av Wales og i London, samt i universitetsbyer i England. Oppslutningen om å forbli var størst i mindre byområder.

På bakgrunn av sprikende meningsmålinger, oppsto det en diskusjon om forskjellene på målinger utført ved telefonintervjuer og målinger utført via internett.«Why the difference between phone and online in EU referendum polling?», YouGov, 23. februar 2016. Lest 9. april 2016.«Updated: Polls apart», Number Cruncher Politics, 29. mars 2016. Lest 9. april 2016. Målinger utført ved hjelp av telefonintervjuer viser at forbli-siden har en betydelig ledelse, mens internettmålingene gir et jevnere resultat. En analyse konkluderte med at målinger utført ved telefonintervjuer gir et mer presist bilde av holdningene og at målinger utført via internett gir en for høy andel svar til fordel for forlat-alternativet.«Support for leaving EU likely to be overstated in polls, analysis suggests», The Guardian], 29. mars 2016. Lest 9. april 2016.

 Oversikt over landsomfattende meningsmålinger 
 datoer for utført måling forbli forlate vet ikke utvalg utført av intervjumetode merknad22. juni55 %45 %0 %4700Populus internett21.–22. juni45 %45 %8 %3766YouGov internett20.–22. juni49 %46 %1 %1592Ipsos MORI telefon20.–22. juni44 % 45 %9 %3011Opinium  internett16.–22. juni41 % 43 %16 %2320TNS   internett17.–22. juni48 %42 %11 %1032ComRes   telefon20. juni 45 %44 %11 %1003Survation telefon18.–19. juni42 % 44 %13 %1652YouGov  internett16.–19. juni 53 % 46 % 2 % 800 ORB/Telegraph telefon17.–18. juni45 %42 % 13 % 1004Survation telefon16.–17. juni44 %43 % 9 %1694YouGov internett14.–17. juni44 %44 %12 %2006Opinium  internett15.–16. juni42 % 44 %9 %1734YouGov internett15. juni  42 %  45 %  13 %  1104  Survation  telefon 10.–15. juni46 % 43 % 11 %1043BMGtelefon10.–15. juni51 % 41 % 9 % 1468BMGinternett11.–14. juni  43 %  49 %  3 %  1257  IPSOS Mori   telefon 12.–13. juni  39 %  46 %  15 %  1905  YouGov  internett  10.–13. juni  45 %  50 %  5 %  1000  ICM  telefon  ellers identisk måling gjennomført ved både telefon- og internettintervjuer 44 %  49 %  7 %  2001  internett9.–13. juni  46 %  45 %  9 %  1002 ComRes   telefon  7.–13. juni  40 %  47 %  13 %  2497 TNS   internett 16. mai–13. juni54 % 47 % – 1594NatTCen  internett og telefon9.–12. juni  48 %  49 %  3 %  800 ORB  telefon  bare velgere som med sikkerhet skal stemme9.–10. juni  42 %  43 %  –  1671  YouGov  internett 7.–10. juni  44 %  42 %  13 %  2009 Opinium  internett 8.–9. juni  45 %  55 %  –  2052  ORB  internett 5.–6. juni  43 %  42 %  11 %  2001 YouGov  internett resterende «skal ikke stemme»3.–5. juni  43 %  48 %  9 %  2047  ICM   internett  2.–5. juni  48 %  47 %  5 %  800 ORB  telefon 1.–3. juni  41 %  45 %  11 %  3405  YouGov   internett   31. mai–3. juni 43 %41 %14 % 2007  Opinium  internett 30.–31. mai  41 %  41 %  13 %  1735 YouGov  internett   27.–29. mai  42 %  45 %  15 %  1004  ICM  telefon ellers identisk måling gjennomført ved både telefon- og internettintervjuer 44 %  47 %  9 %  2052  internett25.–29. mai  51 %  46 %  3 %  800  ORB  telefon 20.–25. mai  44 %  45 %  12 %  1638  BMG Research   internett  24. mai  44 %  38 %  18 %  1013 Survation  telefon  23.–24. mai  41 %  41 %  13 %  1756  YouGov  internett  20.–22. mai 45 %  45 %  10 %  2003 ICM  internett  18.–22. mai  55 %  42 %  3 %  800 ORB  telefon 17.–19. mai  44 %  40 %  14 %  2008 Opinium  internett 16.–17. mai  44 %  40 %  12 %  1648  YouGov  internett  14.–17. mai  52 %  41 %  7 %  1000 ComRes   telefon  14.–16. mai   55 %  37 %  5 %  1002  Ipsos MORI  telefon   13.–15. mai  47 %  39 %  14 %  1002  ICM  telefon ellers identisk måling gjennomført ved både telefon- og internettintervjuer 43 %  47 %  10 %  2048  internett 11.–15. mai  55 %  40 %  5 %  800  ORB  telefon  10.–12. mai  38 %  41 %  21 %  1222  TNS   internett 6.–8. mai  44 %  46 %  11 %  2005  ICM  internett 4.–6. mai  42 %  40 %  13 %  3378  YouGov  internett resterende «skal ikke stemme»29. april–3. mai  44 %  45 %  11 %  2040  ICM  internett  26.–29. april  42 %  41 %  14 %  2005  Opinium  internett 27.–29. april  49 %  51 %    2000  ORB  internett 25.–26. april  41 %  42 %  13 %  1650  YouGov  internett resterende «skal ikke stemme»25.–26. april  45 %  38 %  17 %  1003  Survation/IG  telefon 22.–24. april  44 %  46 %  10 %  2001  ICM  internett 20.–24. april  51 %  43 %  6 %  800  ORB  telefon 16.–19. april  51 %  40 %  9 %  1002  ComRes   telefon 16.–18. april  49 %   39 %  11 %  1026  Ipsos MORI   telefon 15.–17. april  43 %  44 %  13 %  2008  ICM  internett 15.–17. april  53 %  41 %  11 %  1003  ICM  telefon 13.–17. april  53 %  41 %  6 %  800  ORB  telefon 12.–14. april  40 %  39 %  16 %  3371  YouGov  internett resterende «skal ikke stemme»12.–14. april  38 %  34 %  28 %  1198TNS  internett 11.–12. april   39 %  39 %  17 %  1693  YouGov  internett resterende «skal ikke stemme»7.–11. april   35 %  35 %  30 %  1198  TNS  internett  8.–10. april  45 %  38 %  17 %  1002  ComRes   telefon 8.–10. april  42 %  45 %  12 %  2030  ICM  internett  6.–7. april  40 %  38 %  16 %  1612  YouGov  internett  resterende «skal ikke stemme»29. mars–4. april  39 %  38 %  18 %  3754  YouGov  internettresterende «skal ikke stemme»1.–3. april  44 %  43 %  13 %  2007  ICM  internett 29. mars–3. april 51 %  44 %  5 %  800  ORB  telefon 29. mars–1. april  39 %  43 %  18 %  1966  Opinium  internett 24.–29. mars  35 %  35 %  30 %  1193  TNS  internett 24.–29. mars  41 %  45 %  14 %  1518  BMG Research  internett 24.–28. mars  51 %  49 %  ikke svaralternativ  2002  ORB  internett 22.–24. mars  45 %  43 %  12 %  1970  ICM  internett 19.–22. mars  49 %  41 %  10 %  1023  Ipsos MORI   telefon 17.–22. mars  40 %  37 %  19 %  1688 YouGovinternett  resterende «skal ikke stemme»18.–20. mars  48 %  41 %  11 %  1002  ComRes   telefon 18.–20. mars  41 %  43 %  17 %  2000  ICM  internett 17.–19. mars  46 %  35 %  19 %  1006  Survation  telefon 11.–14. mars  47 %  49 %  4 %  823  ORB  internett 11.–13. mars  43 %  41 %  16 %  2031  ICM internett 2.–10. mars  48 %  45 %  7 %  4047  Populus/Number Cruncher Politics  internett 4.–6. mars  49 %  35 %  15 %  966  Populus/Number Cruncher Politics  telefon 4.–6. mars  40 %  41 %  19 %  2051  ICM  internett 2.–3. mars  40 %  37 %  18 %  –  YouGov  internett 1.–2. mars  40 %  35 %  19 %  –  YouGov internett 29. februar–1. mars  39 %  37 %  19 %  –  YouGov internett 26.–29. februar 41 %  41 %  18 %  2003  ICM internett 26.–28. februar  39 %  45 %  18 %  2071  Populus/Number Cruncher Politics  internett 26.–28. februar  48 %  37 %  15 %  1002  Populus/Number Cruncher Politics  telefon 24.–25. februar  48 %  52 %  ikke svaralternativ  2014  ORB internett 21.–23. februar  37 %  38 %  25 %  3482  YouGov internett 20. februar 2016  Statsminister David Cameron kunngjorde datoen for folkeavstemningen. 

 Nord-Irland 
 dato forutført måling  forbli  forlate  vet ikke  utvalg  utført av 17.–19. mai  57 %  35 %  9 %  1090 Lucid Talk 20. februar 2016  Statsminister David Cameron kunngjorde datoen for folkeavstemningen. 

 Skottland 

 dato forutført måling  forbli  forlate  vet ikke  utvalg  utført av 6.–12. juni 58 %33 %  8 %  1,000  Ipsos Mori/STV4.–22. mai 53 %24 %  23 %  1008  TNS6.–10. mai 54 %32 %  14 %  1000  ICM/The Scotsman1.–2. mai 58 %19 %  19 %  1024  Survation/Daily Record23.–28. april  57 %  33 %  11 %  1074  Panelbase/Sunday Times 18.–25. april  66 %  29 %  5 %  1015  Ipsos MORI/STV1.–24. april  48 %  21 %  31 %  1012  TNS 15.–20. april  54 %  28 %  17 %  1005  Survation/Daily Record11.–15. april  55 %  35 %  9 %  1013  BMG Research/Herald 6.–15. april  55 %  33 %  12 %  1021  Panelbase/Sunday Times2.–22. mars  51 %  19 %  29 %  1051  TNS 10.–17. mars  53 %  29 %  17 %  1051  Survation/Daily Record7.–9. mars  48 %  31 %  21 % 1070  YouGov20. februar 2016  Statsminister David Cameron kunngjorde datoen for folkeavstemningen. 

 Wales 
 dato forutført måling  forbli  forlate  vet ikke  utvalg  utført av 30. mai–2. juni   41 %  41 % 18 %  1017 YouGov7.–11. april   38 %  39 % 16 %  1011 YouGov20. februar 2016  Statsminister David Cameron kunngjorde datoen for folkeavstemningen. 

 Gibraltar 
 dato forutført måling  forbli  forlate  vet ikke  utvalg  utført av 13.–15. juni  94 %  2 %  4 %  596 Gibraltar Chronicle11.–15. april  88 %  8 %  3 %  506 Gibraltar Chronicle20. februar 2016  Statsminister David Cameron kunngjorde datoen for folkeavstemningen. 

 Resultat 
+ Resultatet av folkeavstemningen: Forlat:  17 410 742 (51,9%) Forbli:  16 141 241 (48,1%) ▲
mini|David Cameron kunngjør sin avgang 24. juni 2016.
Det endelige resultatet ble kunngjort av Electoral Commission på morgenen den 24. juni 2016. 51,9 % av velgerne stemte for at Storbritannia skal forlate EU, mens 48,1 % stemte for å forbli. 1 269 501 stemmer skilte de to sidene. Valgdeltakelsen var 72,2 %.

Mens det var flertall for å forlate EU i England (53,4 %) og Wales (52,5 %), stemte et flertall av velgerne i Skottland (62 %) og Nord-Irland (55,8 %) for at Storbritannia skulle forbli i EU. I Gibraltar var forbli-flertallet på 96 %.

Cameron kunngjorde 24. juni 2016 at han ville gå av som statsminister.

stemmer forstemmerprosentforbli  16 141 241  48,1forlate 17 410 742  51,9gyldige stemmer 33 551 983  99,92ugyldige stemmer 25 359  0,08totalt 33 577 342  100,00registrerte velgere og valgdeltakelse46 499 537 72,2

Referanser

Eksterne lenker
 Referendum on the UK's membership of the European Union , Electoral Commission
 Britain Stronger in Europe
 Leave.EU 
 Vote Leave
 Grassroots Out

Kategori:Folkeavstemninger i 2016
Kategori:Folkeavstemninger i Storbritannia
Kategori:Brexit
Kategori:Folkeavstemninger om EF/EU